# KÚPNA ZMLUVA č. [ ]

uzatvorená v zmysle ustanovenia § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „*Obchodný zákonník*“)

(ďalej len „*Zmluva“)*

# Kupujúci : BULK TRANSSHIPMENT SLOVAKIA, a. s.

so sídlom: : Železničná 1, 076 43 Čierna nad Tisou, Slovenská republika IČO : 36 774 278

IČ DPH : SK2022372000

Bankové spojenie : Slovenská sporiteľňa, a.s. Bratislava IBAN : SK7209000000005040418340 SWIFT/BIC : GIBASKBX

Spoločnosť je zapísaná v Obchodnom registri Mestského súdu Košice, Oddiel: Sa, vložka č. 1525/V

Štatutárny orgán : predstavenstvo

Oprávnení k podpisu: Ing. Pavel Šuťák – podpredseda predstavenstva

Ing. Miroslav Hopta – predseda predstavenstva

Kontaktná osoba : Ing. Alojz Filipek – technický riaditeľ, Ing. Alexander Sohajda – Vedúci pracoviska TKD

e-mail : [filipek@btslovakia.sk,](mailto:filipek@btslovakia.sk,%20) [sohajda@btslovakia.sk](mailto:sohajda@btslovakia.sk) tel. č. : +421562292636, +421905063781

(ďalej len „*Kupujúci“)* a

**Predávajúci** : [●]

so sídlom : [●]

IČO : [●]

IČ DPH : [●]

IBAN : [●]

Spoločnosť je zapísaná v Obchodnom registri [●], Oddiel: [●], vložka č.: [●] Štatutárny orgán : [●]

Oprávnení k podpisu: [●] Kontaktná osoba : [●] e-mail : [●]

tel. č. : [●] (ďalej len „*Predávajúci“)*

(Kupujúci a Predávajúci spoločne ďalej aj ako „Z*mluvné strany*“ a jednotlivo ako „*Zmluvná strana*“)

# Úvodné ustanovenia

1. Kupujúci ako verejný obstarávateľ vyhlásil v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej len „*Zákon o verejnom obstarávaní*“) verejné obstarávanie na predmet zákazky:

„Dodávka kolesového nakladača kontajnerov s neutrálnou uhlíkovou stopou, nabíjacej stanice a manipulačnej nadstavby pre manipuláciu s návesmi“, vyhlásené oznámením o vyhlásení verejného obstarávania uverejneným vo Vestníku verejného obstarávania č. [●] dňa [●] pod značkou [●], ktorej predmetom je dodávka kolesového nakladača kontajnerov s neutrálnou uhlíkovou stopou, nabíjacej stanice a manipulačnej nadstavby pre manipuláciu s návesmi podľa technickej špecifikácie dodávky v zadávacích podmienkach verejného obstarávania (ďalej len „*Verejné obstarávanie****“***).

1. Na základe vyhodnotenia ponúk vo Verejnom obstarávaní bola vybraná ponuka Predávajúceho ako ponuka úspešného uchádzača. Vzhľadom na túto skutočnosť sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky Predávajúcim Kupujúcemu.
2. Predávajúci vyhlasuje, že má na realizáciu predmetu Verejného obstarávania k dispozícii nevyhnutné kapacity a technické schopnosti na dodanie plnenia požadovaného Kupujúcim.
3. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení tejto Zmluvy v nižšie uvedenom znení.

# Predmet Zmluvy

* 1. Predávajúci sa zaväzuje previesť vlastnícke právo k Predmetu kúpy (špecifikovaný v bode
  2. tejto Zmluvy) na Kupujúceho za podmienok stanovených v tejto Zmluve a v dohodnutom čase odovzdať Predmet kúpy Kupujúcemu. Kupujúci sa zaväzuje riadne odovzdaný Predmet kúpy v dohodnutej dobe prevziať a Predávajúcemu zaplatiť dohodnutú Kúpnu cenu za podmienok stanovených v tejto Zmluve.
  3. Predmetom prevodu podľa tejto Zmluvy je kolesový nakladač kontajnerov s neutrálnou uhlíkovou stopou, nabíjacia stanica a manipulačná nadstavba pre manipuláciu s návesmi (ďalej len „*Predmet kúpy*“); bližšia technická špecifikácia Predmetu kúpy je obsiahnutá v Prílohe č. 1 k tejto Zmluve.
  4. Súčasťou dodania Predmetu kúpy podľa tejto Zmluvy je aj nasledovné plnenie zo strany Predávajúceho:
     1. dodanie dokumentácie týkajúcej sa Predmetu kúpy, a to najmä: návody k obsluhe a údržbe a prevádzkovej dokumentácie Predmetu kúpy, prehlásenie o zhode, protokoly o vykonaných skúškach v súlade s legislatívou na železničnej infraštruktúre, ak sa Zmluvné strany nedohodnú inak;
     2. dodanie podkladov k nabíjacej stanici tvoriacej Predmet kúpy pre spracovanie projektovej dokumentácie prípojky pre nabíjaciu stanicu v rozsahu podľa inštrukcií Kupujúceho alebo ním poverenej osoby;
     3. dodanie akýchkoľvek ďalších dokladov o vykonaní akýchkoľvek úradných skúšok Predmetu kúpy, ktoré sú potrebné v zmysle aplikovateľných právnych predpisov (najmä vyhlášky č. 205/2010 Z.z. o určených technických zariadeniach a určených činnostiach a činnostiach na určených technických zariadeniach, v znení neskorších právnych predpisov), alebo o ktorých vykonanie ho Kupujúci požiada;
     4. dodanie Predmetu kúpy do dohodnutého miesta dodania podľa bodu [6.3](#_bookmark5) Zmluvy;
     5. zabezpečenie uvedenia Predmetu kúpy do prevádzky v rámci železničnej infraštruktúry Slovenskej republiky v zmysle vyhlášky Ministerstva dopravy, pôšt a telekomunikácií Slovenskej republiky č. 205/2010 o určených technických zariadeniach a určených činnostiach a činnostiach na určených technických zariadeniach v znení neskorších predpisov, vrátane schválenia dokumentácie, montážnej a úradnej skúšky a zabezpečenie prítomnosti zodpovedných pracovníkov Predávajúceho pri uvedení do prevádzky;
     6. zabezpečenie uvedenia do prevádzky nabíjacej stanice tvoriacej Predmet kúpy vrátane schválenia dokumentácie, montážnej, revíznej a úradnej skúšky určeného technického zariadenia podľa príslušných právnych predpisov;
     7. zabezpečenie písomného a fyzického oboznámenia Kupujúceho (vybraných pracovníkov Kupujúceho) s obsluhou a prevádzkovaním Predmetu kúpy, vrátane ich zaškolenia tak, aby vedeli používať ovládať Predmet kúpy a používať všetky jeho funkcie, podľa ich pracovného zaradenia, a to na pokročilej úrovni. Školenie sa považuje za vykonanie odovzdaním (i) prezenčnej listiny zo školenia, (ii) odovzdaním školiacich materiálov,

ktoré pripraví Predávajúci tak, aby pokrývali celý rozsah školenia, a (iii) výsledkov testov účastníkov školenia, ktoré zabezpečí Predávajúci na záver školenia. Pre vylúčenie pochybností platí, že školením podľa tohto odseku sa nemyslia akékoľvek školenia, ktoré sú vyžadované na splnenie povinností v zmysle aplikovateľných právnych predpisov.

# Kúpna cena

* 1. Kúpna cena je stanovená dohodou Zmluvných strán v celkovej výške **[●]** EUR bez DPH (ďalej ako „*Kúpna cena*“). Ku Kúpnej cene sa pripočíta suma dane z pridanej hodnoty (DPH), ktorá bude Predávajúcim účtovaná podľa platných právnych predpisov; v čase podpisu tejto Zmluvy je teda výška Kúpnej ceny suma **[●]** EUR s DPH.
  2. Kúpna cena obsahuje všetky náklady Predávajúceho spojené s dodaním Predmetu kúpy a dohodnutých súvisiacich plnení podľa bodu [1.3](#_bookmark0) Zmluvy.
  3. Vlastníckeprávo k Predmetu kúpy prechádza na Kupujúceho momentom zaplatenia Kúpnej ceny.

# Platobné podmienky a banková záruka

* 1. Kupujúci uhradí Predávajúcemu Kúpnu cenu v nasledovných častiach:
     1. 20% z Kúpnej ceny, do 30 kalendárnych dní od (i) nadobudnutia účinnosti Zmluvy, a (ii) predloženia bankovej záruky podľa bodu [3.5](#_bookmark1) Zmluvy, podľa toho, čo nastane neskôr,
     2. 80% z Kúpnej ceny, do 30 kalendárnych dní odo dňa riadneho dodania Predmetu kúpy a jeho uvedenia do prevádzky, ako je upravené v čl. VI tejto Zmluvy.
  2. Kúpna cena je splatná na základe faktúry Predávajúceho, a to prostredníctvom bankového prevodu na účet Predávajúceho uvedený vo faktúre. Riadne vystavená faktúra Predávajúceho je splatná v lehote splatnosti uvedenej v tejto Zmluve, nie však skôr ako 10 dní od doručenia faktúry Kupujúcemu na adresu uvedenú v záhlaví tejto Zmluvy, prípadne na inú adresu, ktorú Kupujúci za týmto účelom Predávajúcemu vopred písomne oznámil.
  3. V prípade omeškania Kupujúceho so zaplatením Kúpnej ceny vzniká Predávajúcemu nárok požadovať zaplatenie zmluvnej pokuty vo výške 0,025 % z dlžnej sumy za každý aj začatý deň omeškania s úhradou Kúpnej ceny, až do jej úplného zaplatenia.
  4. Faktúra Predávajúceho bude obsahovať všetky zákonom požadované náležitosti. Ak faktúra nemá dohodnuté náležitosti alebo ak faktúra obsahuje nesprávne údaje, Kupujúci je oprávnený faktúru vrátiť Predávajúcemu s uvedením chýbajúcich náležitostí alebo vyznačením nesprávnych údajov. V takom prípade sa preruší lehota splatnosti a nová lehota splatnosti začne plynúť dňom doručenia opravenej resp. riadne doplnenej faktúry Kupujúcemu.
  5. Predávajúci najneskôr do 30 kalendárnych dní od nadobudnutia účinnosti Zmluvy predloží Kupujúcemu bezpodmienečné písomné vyhlásenie, vystavené renomovanou bankou akceptovanou Kupujúcim, zachytené v záručnej listine, ktorou sa banka zaväzuje na prvú výzvu uspokojiť Kupujúceho až do výšky sumy rovnajúcej sa 20% Kúpnej ceny, ak Predávajúci (i) nesplní svoj záväzok vrátiť Kupujúcemu Kúpnu cenu, alebo jej akúkoľvek uhradenú časť po ukončení Zmluvy, (ii) nesplní akýkoľvek svoj záväzok zo zodpovednosti za vady alebo z poskytnutej záruky k Predmetu kúpy, (ii) nesplní akýkoľvek iný záväzok podľa tejto Zmluvy, (iii) alebo ak sa splnia iné podmienky určené v záručnej listine (ďalej ako „*Banková záruka*“). Vzorové znenie obsahujúce podstatné náležitosti Bankovej záruky tvorí prílohu č. 2 Zmluvy.
  6. Predávajúci je povinný udržovať Bankovú záruku platnú po celý čas, na ktorý je vystavená.
  7. Ak Predávajúci nezaplatí akúkoľvek platbu splatnú podľa tejto Zmluvy včas a v plnom rozsahu, Kupujúci bude oprávnený použiť prostriedky z Bankovej záruky a započítať ich na úhradu akejkoľvek neuhradenej platby alebo jej časti počas obdobia platnosti Bankovej záruky. Ďalej ak Predávajúci nesplní akýkoľvek zo svojich nepeňažných záväzkov podľa tejto Zmluvy, Kupujúci je oprávnený zabezpečiť splnenie týchto záväzkov sám alebo prostredníctvom tretej osoby, ktorá je oprávnená na poskytovanie takýchto služieb/výkonov výrobcom Zariadenia a uhradiť všetky náklady s tým spojené z Bankovej záruky. Použitie Bankovej záruky bude za predpokladu splnenia podmienok uvedených v tomto bode, na uvážení Kupujúcehoa jej použitím nie sú dotknuté akékoľvek iné práva alebo nároky Kupujúcehopodľa tejto Zmluvy alebo podľa aplikovateľných právnych predpisov.
  8. Pred použitím prostriedkov z Bankovej záruky o svojom zámere Kupujúci vopred informuje Predávajúceho. V prípade použitia prostriedkov z Bankovej záruky v súlade s touto Zmluvou, sa Kupujúci zaväzuje o tom bezodkladne informovať Predávajúceho, a Predávajúci sa zaväzuje zabezpečiť obnovenie Bankovej záruky v plnej výške do piatich pracovných dní odo dňa prijatia takéhoto oznámenia. Alternatívne, Predávajúci je oprávnený zabezpečiť vystavenie novej dodatočnej Bankovej záruky na čiastku použitú Kupujúcim a predložiť túto Kupujúcemu.
  9. Po skončení tejto Zmluvy, bude Banková záruka vrátená banke, ktorá ju vystavila, do 30 kalendárnych dní odo dňa vysporiadania všetkých splatných nárokov Kupujúceho voči Predávajúcemu podľa Zmluvy.

# Doba plnenia

* 1. Zmluvné strany sa dohodli na termíne dodania Predmetu kúpy do jedného roka od podpisu tejto Zmluvy, najneskôr však do 30.04.2025 (ďalej ako „*Termín dodania*“).
  2. Predávajúci je povinný Predmet kúpy dodať v dohodnutom Termíne dodania. Termín dodania sa primerane predlžuje v nasledovných prípadoch:
     1. v dôsledku omeškania Predávajúceho, ak omeškanie je spôsobené okolnosťami vylučujúcimi zodpovednosť (tzv. vyššia moc) v zmysle § 374 Obchodného zákonníka,
     2. v dôsledku omeškania na strane Kupujúceho s plnením povinností podľa bodu [6.6](#_bookmark7) a [7.3](#_bookmark8) tejto Zmluvy;

pričom primeraným predĺžením Termínu dodania sa rozumie jeho posun o rovnaký počet dní, ako počet dní počas ktorých trvala niektorá z vyššie uvedených prekážok.

* 1. V prípade písomnej dohody Zmluvných strán je možné Predmet kúpy dodať aj pred uplynutím dohodnutého Termínu dodania.

# Vady Predmetu kúpy, záruka na Predmet kúpy

* 1. Predávajúci zodpovedá za vady Predmetu kúpy, ktoré má Predmet kúpy v čase jeho odovzdania Kupujúcemu, ako aj za vady, ktoré sa vyskytnú po odovzdaní Predmetu kúpy v záručnej dobe podľa bodu 5.3 Zmluvy (ďalej ako „*Záručná doba*“).
  2. Predávajúci nezodpovedá za vady, ktoré boli spôsobené použitím Predmetu kúpy v rozpore s návodom na použitie (obsluhu) Predmetu kúpy. Za vadu Predmetu kúpy sa nepovažuje jeho bežné opotrebenie.
  3. Záručná doba je:
     1. 24 mesiacov od prevzatia Predmetu kúpy Kupujúcim podľa bodu [6.5](#_bookmark6) Zmluvy na zariadenie Predmetu kúpy - Kolesový manipulátor kontajnerov, alebo minimálne 4.000 Mh, podľa toho, čo nastane skôr;
     2. 60 mesiacov od prevzatia Predmetu kúpy Kupujúcim podľa bodu [6.5](#_bookmark6) Zmluvy na batérie tvoriace Predmet kúpy, resp. minimálne 1.000.000 kWh, podľa toho, čo nastane skôr,
     3. 24 mesiacov od prevzatia Predmetu kúpy Kupujúcim podľa bodu [6.5](#_bookmark6) Zmluvy na nabíjaciu stanicu.

Rozsah záruky sa riadi všeobecnými podmienkami výrobcu zariadenia. Záručné podmienky výrobcu zariadenia tvoria príloha č. 3 Zmluvy.

* 1. Predávajúci je povinný zabezpečiť záručný servis Predmetu kúpy autorizovaným servisným

strediskom v strednej Európe. V deň uzavretia Zmluvy je servisným strediskom [ ]. Ak sa počas Záručnej doby vyskytnú na Predmete kúpy vady alebo sú na Predmete kúpy vady, ktoré mal v čase jeho odovzdania Kupujúcemu, má Kupujúci právo požadovať bezodplatné odstránenie vád Predávajúcim (opravou alebo výmenou) a Predávajúci je povinný (ak mu bude žiadosť o odstránenie vady od Kupujúceho doručená počas záručnej doby) bezodplatne vadu odstrániť, a to v primeranej lehote zodpovedajúcej povahe vady a náročnosti jej odstránenia. Predávajúci má povinnosť vykonať obhliadku vady a stanoviť ďalší postup pri odstránení vád Predmetu kúpy do 48 hodín od doručenia uplatnenia zodpovednosti za vadu zo strany Kupujúceho. V prípade omeškania s odstránením vady o viac ako 30 dní je Predávajúci povinný bezodplatne zabezpečiť Kupujúcemu náhradné zariadenie s podobnými parametrami.

* 1. Predávajúci je povinný najneskôr do 48 hodín, najneskôr však do 5 dní odo dňa oznámenia vady Predávajúcemu zabezpečiť dodanie základných potrebných náhradných dielov Predmetu kúpy špecifikovaných v prílohe Servisnej zmluvy. Predávajúci je zároveň povinný zabezpečiť dostupnosť náhradných dielov pre Predmet kúpy najmenej po dobu 10 rokov odo dňa dodania Predmetu kúpy. V prípade omeškania Predávajúceho s dodaním potrebných náhradných dielov je Kupujúci oprávnený (i) požadovať od Predávajúceho prenájom náhradného zariadenia s podobnými parametrami, (ii) zabezpečiť dodanie náhradného dielu prostredníctvom tretej osoby, ktorá je oprávnená na predaj náhradných dielov výrobcom Zariadenia, na náklady Predávajúceho.
  2. Kupujúci je povinný vady Predmetu kúpy bez zbytočného odkladu po ich zistení písomne oznámiť Predávajúcemu. V oznámení o vadách Kupujúci musí vady primerane špecifikovať (opísať, uviesť ako sa prejavujú a uviesť, aký nárok z vád si uplatňuje). Predávajúci nie je zodpovedný za vady Predmetu kúpy, ktoré mu neboli Kupujúcim oznámené počas Záručnej doby, resp. po tejto lehote za vady Predmetu kúpy, ktoré Predmet kúpy nemal v čase jeho odovzdania Kupujúcemu.
  3. Kupujúci je oprávnený zabezpečiť odstránenie vád Predmetu kúpy prostredníctvom tretej osoby, ktorá je oprávnená na poskytovanie takýchto služieb/výkonov výrobcom Predmetu kúpy (na náklady Predávajúceho) až potom, ako Predávajúcemu márne uplynie lehota na odstránenie vád podľa bodu 5.4 tejto Zmluvy.
  4. Ak postupom podľa bodu [5.4](#_bookmark4) nedôjde k odstráneniu vady, môže Kupujúci požadovať ich odstránenie aj opakovane. Ak sa určitá vada Predmetu kúpy, ktorá znemožní alebo výrazne sťaží jeho ďalšie používanie, vyskytne aspoň 3 krát, má Kupujúci právo (i) zabezpečiť odstránenie vady prostredníctvom tretej osoby, ktorá je oprávnená na poskytovanie takýchto služieb/výkonov výrobcom Predmetu kúpy (na náklady Predávajúceho), a/alebo (ii) odstúpiť od Zmluvy.
  5. V prípade výmeny vadného dielu Predmetu kúpy začína pre tento diel plynúť nová Záručná doba od jeho dodania.
  6. Servis a údržba Predmetu kúpy je predmetom samostatnej zmluvy, ktorú strany uzavreli súčasne s touto Zmluvou (ďalej len „*Servisná zmluva*“).

# Odovzdanie Predmetu kúpy

* 1. Predávajúci splní svoju povinnosť dodať Predmet kúpy jeho riadnym odovzdaním Kupujúcemu v zmysle bodu 6.5 tejto Zmluvy.
  2. Riadnym odovzdaním Predmetu kúpy prechádza nebezpečenstvo škody na Predmete kúpy na Kupujúceho.
  3. Odovzdanie Predmetu kúpy sa uskutoční na adrese Terminál kombinovanej dopravy - Dobrá, Terminálska 170, Dobrá 07641, Slovenská republika, a to v deň a v čase podľa dohody Zmluvných strán, najneskôr v posledný deň Termínu dodania. Kupujúci je oprávnený odmietnuť prevzatie Predmetu kúpy v dohodnutej lehote z dôvodu existencie vád Predmetu kúpy, a to až do odstránenia takýchto vád k spokojnosti Kupujúceho.
  4. O odovzdaní Predmetu kúpy spíšu Zmluvné strany protokol, v ktorom uvedú najmä:
     1. popis odovzdávaného Predmetu kúpy,
     2. súpis zistených vád s popisom, ako sa prejavujú a dojednanie o spôsobe a lehotách na odstránenie zistených vád Predmetu kúpy a prípadné iné dojednania Zmluvných strán, ak Kupujúci súhlasí s prevzatím Predmetu kúpy s vadami nebrániacimi riadnemu užívaniu Predmetu kúpy;
     3. zoznam dokumentov odovzdaných spolu s Predmetom kúpy,
     4. iné skutočnosti, ktorých vyznačenie odôvodnene požaduje niektorá zo Zmluvných strán a
     5. dátum a miesto vyhotovenia protokolu a podpisy Zmluvných strán (resp. ich zástupcov) (ďalej ako “*Odovzdávací protokol*“).
  5. Predmet kúpy sa bude považovať za riadne odovzdaný Kupujúcemu:
     1. dňom podpisu Odovzdávacieho protokolu Zmluvnými stranami;
     2. ak Kupujúci v rozpore s bodom [6.3](#_bookmark5) odmietne prevziať Predmet kúpy, má sa za to, že dňom kedy mal byť Predmet kúpy Kupujúcim prevzatý (resp. keby Kupujúci v rozpore s bodom [6.3](#_bookmark5) odmietol Predmet kúpy prevziať), bol Predmet kúpy riadne odovzdaný Predávajúcim a prevzatý Kupujúcim (s tým, že v takom prípade vzhľadom na neprevzatie Predmetu kúpy neprechádza na Kupujúceho riziko škody na Predmete kúpy).
  6. Zmluvné strany sa dohodli na tom, že Predávajúci v deň odovzdania Predmetu kúpy zabezpečí uvedenie Predmetu kúpy do prevádzky v zmysle príslušnej právnej úpravy, v súlade s Prílohou č. 1 Zmluvy a splní svoje ďalšie povinnosti podľa bodu [1.3](#_bookmark0) Zmluvy, inak Kupujúci nie je povinný Predmet kúpy prevziať. Kupujúci je povinný poskytnúť Predávajúcemu v súvislosti so zabezpečovaním uvedenia Predmetu kúpy do prevádzky potrebnú primeranú súčinnosť.
  7. V prípade omeškania Predávajúceho s riadnym a včasným dodaním Predmetu kúpy (alebo jeho časti) Kupujúcemu v zmysle bodu [6.5](#_bookmark6) tejto Zmluvy je Kupujúci oprávnený požadovať od Predávajúceho uhradenie zmluvnej pokuty vo výške 0,5% z Kúpnej ceny za každý aj začatý týždeň omeškania, celkovo však maximálne do výšky 5% Kúpnej ceny.

# Ostatné ustanovenia

* 1. Predávajúci vyhlasuje, že na Predmet kúpy sa nevzťahujú žiadne územné alebo množstevné obmedzenia výrobcu alebo iné obmedzenia, ktoré by bránili Kupujúcemu používať Predmet kúpy, vrátane jeho prípadného predaja, či poskytnutia do iného užívania tretej osobe.
  2. Predávajúci nie je oprávnený započítať akékoľvek pohľadávky, ktoré vznikli podľa/na základe tejto Zmluvy, ako ani postúpiť akékoľvek práva vyplývajúce z tejto Zmluvy na tretiu osobu, bez predchádzajúceho písomného súhlasu Kupujúceho.
  3. Zmluvné strany sa zaväzujú, že si budú poskytovať potrebnú primeranú súčinnosť pri plnení záväzkov vyplývajúcich z tejto Zmluvy a navzájom sa budú včas informovať o všetkých skutočnostiach potrebných pre plnenie ich záväzkov podľa tejto Zmluvy, najmä bez zbytočného odkladu vzájomne si oznamovať všetky zmeny a dôležité okolnosti, ktoré môžu mať vplyv na práva a povinnosti Zmluvných strán podľa tejto Zmluvy.
  4. Každá Zmluvná strana vyhlasuje a zaväzuje sa zabezpečiť, že je oprávnená uzatvoriť Zmluvu a uplatňovať svoje práva a plniť svoje záväzky vyplývajúce zo Zmluvy. Záväzky, ktoré Zmluvná strana na seba preberá podľa Zmluvy sú pre ňu záväzné a voči nej vymáhateľné v súlade s podmienkami Zmluvy.
  5. Každá Zmluvná strana vyhlasuje a zaväzuje sa zabezpečiť, že uzatvorenie Zmluvy, uplatňovanie práv a plnenie záväzkov Zmluvnej strany z nej vyplývajúcich nie je v rozpore
     1. s akoukoľvek zmluvou, iným dvoj/viacstranným alebo jednostranným právnym úkonom, ktorými je Zmluvná strana viazaná, (2) so zakladateľskými dokumentmi, alebo vnútornými predpismi Zmluvnej strany a (3) s platnými právnymi predpismi, vykonávacími predpismi alebo rozhodnutiami súdov a iných štátnych alebo administratívnych orgánov týkajúcimi sa Zmluvnej strany.
  6. Predávajúci vyhlasuje a zaväzuje sa zabezpečiť, že je vlastníkom Predmetu kúpy so všetkými súvisiacimi právami a tento je nezaťažený akýmkoľvek právom tretej osoby. Predávajúci vyhlasuje a zaväzuje sa zabezpečiť, že právo Predávajúceho disponovať s Predmetom kúpy nie je nijako obmedzené, Predmet kúpy je bez právnych a faktických vád a Predmet kúpy spĺňa všetky príslušné platné právne predpisy.

# Trvanie zmluvy

* 1. Zmluvný vzťah založený touto Zmluvou možno pred dodaním Predmetu kúpy skončiť písomnou dohodou Zmluvných strán alebo odstúpením od tejto Zmluvy z dôvodov uvedených v tomto článku Zmluvy. Zmluvné strany výslovne vylučujú aplikáciu ustanovení

§ 344 a nasl. Obchodného zákonníka týkajúcich sa odstúpenia od zmluvy.

* 1. Kupujúci môže odstúpiť od tejto Zmluvy z nasledovných dôvodov:
     1. Predávajúci prekročí Termín dodania (prípadne predĺženého spôsobom podľa bodu [4.2](#_bookmark3) Zmluvy) o viac ako 30 kalendárnych dní,
     2. Predávajúci porušil podstatným spôsobom inú povinnosť vyplývajúcu mu z tejto Zmluvy, ak zároveň nevykonal nápravu alebo neodstránil vadný stav ani na základe písomnej výzvy Kupujúceho v dodatočnej primeranej lehote, ktorá však nebude kratšia ako 5 kalendárnych dní od jej doručenia;
     3. Banková záruka stratila platnosť pred odovzdaním Predmetu kúpy z iného dôvodu, ako jej vzdaním sa Kupujúcim, alebo Predávajúci nesplnil svoju povinnosť podľa bodu [3.8](#_bookmark2),
     4. na majetok Predávajúceho bol podaný návrh na vyhlásenie konkurzu alebo návrh na povolenie reštrukturalizácie alebo ak Predávajúci vstúpi do likvidácie; alebo
     5. prípad vyššej moci trvá viac ako 90 dní.
  2. Predávajúci môže odstúpiť od tejto Zmluvy z nasledovných dôvodov:
     1. Kupujúci je v omeškaní s platbou Kúpnej ceny alebo jej časti o viac ako 30 kalendárnych dní, napriek tomu, že ho Predávajúci písomne upozornil na omeškanie so zaplatením a vyzval na nápravu v dodatočnej primeranej lehote;
     2. Kupujúci neprevzal Predmet kúpy podľa bodu [6.3](#_bookmark5) tejto Zmluvy, ani na základe písomnej výzvy Predávajúceho v dodatočnej primeranej lehote, ktorá však nebude kratšia ako 30 kalendárnych dní od jej doručenia; alebo
     3. na majetok Kupujúceho bol podaný návrh na vyhlásenie konkurzu alebo návrh na povolenie reštrukturalizácie alebo ak Kupujúci vstúpi do likvidácie.
  3. Odstúpenie od tejto Zmluvy musí mať písomnú formu, musí byť doručené druhej Zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od Zmluvy sa Zmluva ruší od počiatku.

# Čl. IX Doručovanie

* 1. Zmluvné strany sa dohodli, že akákoľvek písomnosť doručovaná v súvislosti s touto Zmluvou sa považuje za doručenú druhej Zmluvnej strane v prípade doručovania prostredníctvom:
     1. elektronickej pošty (e–mail) dňom jej odoslania s potvrdením doručenia, ak sa nepreukáže opak, alebo
     2. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu určenú v záhlaví tejto Zmluvy. V prípade doručovania inak ako poštou, je možné písomnosť doručovať aj na inom mieste ako na adrese určenej v záhlaví tejto Zmluvy, ak sa na tomto mieste Zmluvná strana v čase doručenia zdržuje. Za deň doručenia písomnosti sa považuje aj deň, v ktorý Zmluvná strana, ktorá je adresátom, preukázateľne odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou Zmluvnej strane, alebo v ktorý je na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
  2. Pre potreby doručovania prostredníctvom pošty sa použijú adresy sídiel Zmluvných strán uvedené v záhlaví tejto Zmluvy, ibaže odosielajúcej Zmluvnej strane adresát písomnosti písomne oznámil novú adresu sídla, prípadne inú novú adresu určenú na doručovanie písomností. V prípade akejkoľvek zmeny adresy určenej na doručovanie písomností na základe tejto Zmluvy alebo v súvislosti s touto Zmluvou sa príslušná Zmluvná strana zaväzuje o zmene adresy bezodkladne písomne informovať druhú Zmluvnú stranu; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
  3. Zmluvné strany sa zároveň dohodli, že písomnosti týkajúce sa zániku alebo zmeny tejto Zmluvy alebo uplatnenia nárokov podľa tejto Zmluvy musia byť doručované výhradne poštou ako doporučená zásielka, kuriérom alebo osobne.

# X. Záverečné ustanovenia

* 1. Akékoľvek zmeny alebo doplnenia tejto Zmluvy sa môžu robiť len v písomnej forme na základe súhlasu oboch Zmluvných strán, formou dodatkov k tejto Zmluve.
  2. Ak niektoré ustanovenia Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť a ani účinnosť ostatných ustanovení Zmluvy. Namiesto neplatných, prípadne neúčinných ustanovení Zmluvy a na vyplnenie medzier sa primerane použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy, pokiaľ pri uzatváraní tejto Zmluvy Zmluvné strany túto otázku brali do úvahy.
  3. Táto Zmluva nahrádza (ruší) akékoľvek predchádzajúce dohody medzi Zmluvnými stranami, týkajúce sa predmetu Zmluvy a predstavuje úplnú dohodu medzi Zmluvnými stranami.
  4. Táto Zmluva nadobúda platnosť a účinnosť v deň jej podpísania oprávnenými zástupcami oboch Zmluvných strán.
  5. Neoddeliteľnou súčasťou tejto Zmluvy sú nasledovné prílohy:
     1. Príloha č. 1: Technická špecifikácia Predmetu kúpy, a
     2. Príloha č. 2: Vzorové znenie Bankovej záruky.
  6. Zánikom tejto Zmluvy automaticky zaniká aj Servisná zmluva. Zánikom Servisnej zmluvy však nezaniká táto Zmluva.
  7. Ostatné vzťahy, ktoré nie sú upravené v tejto Zmluve sa budú riadiť príslušnými ustanoveniami Obchodného zákonníka a subsidiárne ustanoveniami Občianskeho zákonníka.
  8. Táto Zmluva je vypracovaná v dvoch vyhotoveniach, po jednom pre každú Zmluvnú stranu.
  9. Zmluvné strany vyhlasujú, že si túto Zmluvu prečítali, jej obsahu porozumeli a na znak toho, že obsah tejto Zmluvy zodpovedá ich skutočnej a slobodnej vôli, ju podpísali.

------------------NASLEDUJE PODPISOVÁ STRANA--------------------

V ............................, dňa ..................... V ............................, dňa .....................

Za Predávajúceho: Za Kupujúceho:

................................................................ ..............................................................................

[●] **BULK TRANSSHIPMENT SLOVAKIA, a. s.**

[●] Ing. Miroslav Hopta predseda predstavenstva

...........................................................................

**BULK TRANSSHIPMENT SLOVAKIA, a. s.**

Ing. Pavel Šuťák podpredseda predstavenstva a generálny riaditeľ

# Príloha č. 1

**Technická špecifikácia Predmetu kúpy**

# Príloha č. 2

**Vzorové znenie Bankovej záruky**

[obchodný názov banky/pobočky zahraničnej banky]

# BANKOVÁ ZÁRUKA

V [ ] dňa [ ]

[obchodný názov banky/pobočky zahraničnej banky] [sídlo banky/pobočky zahraničnej banky] [registrácia banky/pobočky zahraničnej banky]

[identifikačné údaje banky/pobočky zahraničnej banky]

[označenie osôb konajúcich v mene banky/pobočky zahraničnej banky]

# V prospech:

Obchodné meno: **BULK TRANSSHIPMENT SLOVAKIA, a. s.**

Sídlo: Železničná 1, 076 43 Čierna nad Tisou, Slovenská republika

IČO: 36 774 278

IČ DPH: SK2022372000

Zápis: Zapísaná v Obchodnom registri Mestského súdu Košice, oddiel Sa, vložka číslo 1525/V Vážený pán/Vážená pani,

Dňa [ ] obchodná spoločnosť **BULK TRANSSHIPMENT SLOVAKIA, a. s.**, so sídlom Železničná 1, 076 43 Čierna nad Tisou, Slovenská republika, IČO 36 774 278, IČ DPH SK2022372000, zapísaná v Obchodnom registri Mestského súdu Košice, Oddiel: Sa, vložka č. 1525/V, na strane kupujúceho (ďalej len „**Kupujúci**“) a obchodná spoločnosť [ ], so sídlom [ ], IČO [ ], DIČ [ ], zapísaná v Obchodnom registri [ ], oddiel [ ], vložka číslo [ ], na strane predávajúceho (ďalej len „**Predávajúci**“), uzavreli spolu kúpnu zmluvu č.: [ ] (ďalej len „**Kúpna zmluva**“), pričom predmetom Kúpnej zmluvy je dodanie kolesového nakladača kontajnerov s neutrálnou uhlíkovou stopou a nabíjacej stanice a manipulačnej nadstavby pre manipuláciu s návesmi.

Na zabezpečenie všetkých Vašich splatných pohľadávok, vzniknutých Vám na základe alebo v spojení s Kúpnou zmluvou, a tiež všetkých Vašich splatných pohľadávok vzniknutých Vám v spojitosti s plnením predmetu a účelu Kúpnej zmluvy, a to najmä (ale nie výlučne) (i) vrátenie Kúpnej ceny, alebo jej akejkoľvek uhradenej časti po ukončení Kúpnej zmluvy, (ii) akýkoľvek záväzok zo zodpovednosti za vady alebo z poskytnutej záruky k predmetu kúpy z Kúpnej zmluvy, (iii) akýkoľvek zodpovednostný nárok z Kúpnej zmluvy, alebo uplatnený na základe aplikovateľných právnych predpisov (najmä, nie však výlučne: zľava z kúpnej ceny, zmluvná pokuta, nárok na náhradu škody a nárok na vydanie bezdôvodného obohatenia), sa Vám Predávajúci zaviazal predložiť túto bezpodmienečnú a neodvolateľnú bankovú záruku:

Na základe vyššie uvedeného a na základe výslovného príkazu Predávajúceho, my, dolu podpísaná [obchodný názov banky/pobočky zahraničnej banky], so sídlom [ ], IČO [ ], DIČ [ ], zapísaná v Obchodnom registri [ ], oddiel [ ], vložka číslo [ ],

sa týmto neodvolateľne, bezpodmienečne a bez akýchkoľvek námietok zaväzujeme zaplatiť Vám, ako Kupujúcemu, Vami požadovanú sumu alebo sumy, maximálne však do sumy vo výške:

# [ ] EUR [slovom eur]

v lehote do 2 [slovom dvoch] pracovných dní po doručení Vašej prvej písomnej výzvy na zaplatenie, a to na bankový účet alebo na platobnom mieste Vami určeným. V písomnej výzve ste povinní uviesť nasledovné:

1. konkrétny záväzok (povinnosť) podľa Kúpnej zmluvy, ktorý Predávajúci riadne a včas nesplnil alebo iné porušenie uvedených zmlúv, alebo platných právnych predpisov Predávajúcim, dôsledkom ktorého vznikla Vaša pohľadávka, splnenie ktorej je zabezpečené touto bankovou zárukou, a
2. výšku požadovanej sumy, ktorá Vám podľa Kúpnej zmluvy a/alebo podľa aplikovateľných právnych predpisov patrí.

Vami požadovanú sumu (sumy) sa zaväzujeme uspokojiť na prvú písomnú výzvu, spĺňajúcu vyššie stanovené podmienky, bez námietok a bez preskúmania ich právneho základu.

Zodpovednosť podľa tejto bankovej záruky je absolútna a bezpodmienečná, bez ohľadu na neplatnosť, neúčinnosť alebo nevymáhateľnosť Kúpnej zmluvy alebo akejkoľvek ich častí, príloh, dodatkov alebo zmluvných dokumentov uzatvorených medzi Predávajúcim a nami, [obchodný názov banky/pobočky zahraničnej banky], alebo vystavených Predávajúcim.

Povinnosť plniť na základe tejto bankovej záruky nie je podmienená vymáhaním alebo uplatňovaním práv a nárokov Kupujúceho voči Predávajúcemu podľa Kúpnej zmluvy a/alebo podľa platných právnych predpisov.

Na platnosť a účinnosť tejto bankovej záruky nemá vplyv zmena podmienok Kúpnej zmluvy, Servisnej zmluvy ani zmena aplikovateľných právnych predpisov.

Kupujúci je oprávnený postúpiť všetky svoje práva a pohľadávky, vzniknuté mu voči Predávajúcemu na základe Kúpnej zmluvy a/alebo v súvislosti s plnením predmetu alebo účelu týchto zmlúv, ktorých riadne splnenie je zabezpečené touto bankovou zárukou.

Táto banková záruka je vystavená podľa platných právnych predpisov Slovenskej republiky.

Táto banková záruka je platná a účinná jej podpisom oboma stranami a zostáva platná a účinná

v plnom rozsahu do nadobudnutia vlastníckeho práva k Predmetu kúpy podľa Kúpnej zmluvy.

Vaša písomná výzva na zaplatenie nám musí byť doručená na vyššie uvedenú adresu najneskôr v posledný pracovný deň platnosti tejto bankovej záruky. Po tomto termíne automaticky v celom rozsahu zanikne.

Platnosť tejto bankovej záruky môže skončiť aj skorším dňom, ako je posledný deň jej platnosti uvedený vyššie, a to:

1. dňom vyplatenia celej sumy [ ] EUR [slovom eur], do výšky ktorej sa

Vám banka zaručila v tejto bankovej záruke,

1. alebo dňom obdržania Vášho písomného prehlásenia, v ktorom uvediete, že túto bankovú záruku považujete za ukončenú a vzdávate sa akéhokoľvek nároku na plnenie z nej,

podľa toho, ktorá z uvedených skutočností nastane skôr.

Ak sa akékoľvek ustanovenie tejto bankovej záruky stane neplatným, neúčinným alebo nevymáhateľným, platnosť, účinnosť a vymáhateľnosť ostatných jej ustanovení týmto nie je dotknutá.

[Meno a priezvisko štatutárneho orgánu / splnomocnenca banky/pobočky zahraničnej banky]

[funkcia / oprávnenie konať v mene banky/pobočky zahraničnej banky]

# Príloha č. 3

**Záručné podmienky výrobcu Predmetu kúpy**